เปิดรายละเอียดงบรัฐบาล"ปู"ปี57
เปิดรายละเอียดงบประมาณรายจ่ายปี 2557 ของรัฐบาล “ยิ่งลักษณ์” หลังที่ประชุม ครม.เมื่อวันที่ 12 ก.พ.ให้ความเห็นชอบ โดยงบเพิ่มขึ้น 5.3%
12 ก.พ. 2556

เปิดรายละเอียดงบประมาณรายจ่ายปี 2557 ของรัฐบาล “ยิ่งลักษณ์” หลังที่ประชุม ครม.เมื่อวันที่ 12 ก.พ.ให้ความเห็นชอบ โดยงบเพิ่มขึ้น 5.3%
รายละเอียดการจัดทำงบประมาณรายจ่ายประจำปีงบประมาณ 2557 ที่มีการนำเสนอต่อที่ประชุมคณะรัฐมนตรี (ครม.) เมื่อวันที่ 12 ก.พ. ซึ่งมีรายละเอียดดังนี้
ตามที่คณะรัฐมนตรีมีมติเมื่อวันที่ 9 ตุลาคม 2555 เห็นชอบแนวทางการจัดทำงบประมาณรายจ่ายและปฏิทินงบประมาณรายจ่ายประจำปีงบประมาณ พ.ศ.2557 ซึ่งกำหนดให้สำนักงบประมาณร่วมกับกระทรวงการคลัง สำนักงานคณะกรรมการพัฒนาการเศรษฐกิจและสังคมแห่งชาติ และธนาคารแห่งประเทศไทย พิจารณากำหนดประมาณการรายได้ วงเงินและโครงสร้างงบประมาณรายจ่ายประจำปีงบประมาณ พ.ศ.2557 เพื่อเสนอคณะรัฐมนตรีพิจารณาให้ความเห็นชอบในวันที่ 12 กุมภาพันธ์ 2556 นั้น
สำนักงบประมาณร่วมกับหน่วยงานดังกล่าวข้างต้น ได้ดำเนินการแล้ว มีข้อสรุปดังนี้
1. สมมติฐานทางเศรษฐกิจ
เศรษฐกิจไทยในปี 2557 คาดว่าจะขยายตัวประมาณร้อยละ 4.5 อัตราเงินเฟ้อประมาณร้อยละ 3.2 รายละเอียดปรากฏตามเอกสารแนบ 1 โดยมีปัจจัยสนับสนุนการขยายตัวจากอุปสงค์ภายในประเทศที่ยังมีแนวโน้มขยายตัวต่อเนื่อง ทั้งด้านการบริโภคและการลงทุนภาคเอกชน ประกอบกับการใช้จ่ายและการลงทุนภาครัฐจะมีบทบาทมากขึ้นในการขับเคลื่อนการขยายตัวตามการเบิกจ่ายเงินตามแผนการบริหารจัดการน้ำและแผนการลงทุนโครงสร้างพื้นฐานระยะยาว ในขณะเดียวกันอุปสงค์ภาคต่างประเทศมีแนวโน้มปรับตัวดีขึ้นตามการฟื้นตัวของเศรษฐกิจเอเซียนและเศรษฐกิจโลกโดยภาพรวม ซึ่งจะส่งผลให้การส่งออกมีบทบาทมากขึ้นต่อการขยายตัวในช่วงครึ่งหลังของปี 2556 และต่อเนื่องจนถึงปี 2557 อัตราเงินเฟ้อปรับตัวเพิ่มขึ้นเล็กน้อยตารมการเพิ่มขึ้นของราคาน้ำมันในช่วงเศรษฐกิจโลกฟื้นตัว ดุลบัญชีเดินสะพัดเกินดุลลดลงตามการขยายตัวต่อเนื่องของอุปสงค์ในประเทศและการเปลี่ยนแปลงของอัตราแลกเปลี่ยนเงินตราสกุลหลัก
2. ประมาณการรายได้รัฐบาล
ปีงบประมาณ พ.ศ.2557 คาดว่ารัฐบาลจะจัดเก็บรายได้รวมจำนวน 2,718,200 ล้านบาท เมื่อหักการคืนภาษีของกรมสรรพากร การจัดสรรภาษีมูลค่าเพิ่มให้องค์การบริหารส่วนจังหวัดการกันเงินเพื่อชดเชยภาษีสำหรับสินค้าส่งออก และการจัดสรรภาษีมูลค่าเพิ่มให้แก่องค์กรปกครองส่วนท้องถิ่นตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และที่แก้ไขเพิ่มเติม จะคงเหลือรายได้สุทธิ จำนวน 2,275,000 ล้านบาท สูงกว่าประมาณการรายได้สุทธิปีงบประมาณ พ.ศ.2556 ตามเอกสารงบประมาณที่กำหนดไว้ 1,100,000 ล้านบาท จำนวน 175,000 ล้านบาท หรือร้อยละ 8.3 รายละเอียดปรากฏตามเอกสารแนบ 2
3. นโยบายงบประมาณ วงเงินและโครงสร้างงบประมาณรายจ่ายประจำปีงบประมาณ พ.ศ.2557 
จากสมมติฐานทางเศรษฐกิจและประมาณการรายได้รัฐบาลตามนัยข้อ 1 และข้อ 2 ดังกล่าวข้างต้น เพื่อให้การจัดการรายจ่ายภาครัฐบาลสามารถขับเคลื่อนยุทธศาสตร์ประเทศ ยุทธศาสตร์การเข้าสู่ประชาคมอาเซียน ปี 2558 และดำเนินนโยบายสำคัญอย่างต่อเนื่อง จึงได้กำหนดนโยบายงบประมาณขาดดุลสำหรับปีงบประมาณ พ.ศ.2557 โดยขายดุลจำนวน 250,000 ล้านบาท และมีวงเงินงบประมาณรายจ่าย จำนวน 2,525,000 ล้านบาท หรือเพิ่มขึ้นร้อยละ 5.2 สาระสำคัญของงบประมาณรายจ่ายจำนวน 2,252,000 ล้านบาท มีดังนี้
3.1 โครงสร้างงบประมาณรายจ่าย ประกอบด้วยประมาณการรายจ่าย ดังต่อไปนี้
(1) รายจ่ายประจำ จำนวน 2,001,368.5 ล้านบาท เพิ่มขึ้นจากปีงบประมาณ พ.ศ.2556 จำนวน 100,891.8 ล้านบาท หรือเพิ่มขึ้นร้อยละ 5.3 และคิดเป็นสัดส่วนร้อยละ 79.3 ของวงเงินงบประมาณรวม เทียบกับสัดส่วนร้อยละ 79.2 ของปีงบประมาณ พ.ศ.2556
(2) รายจ่ายเพื่อชดใช้เงินคงคลัง จำนวน 13,423.7 ล้านบาท คิดเป็นสัดส่วนร้อยละ 0.5 ของวงเงินงบประมาณรวม
(3) รายจ่ายลงทุน จำนวน 457,000 ล้านบาท เพิ่มขึ้นจากปีงบประมาณ พ.ศ.2556 จำนวน 6,626.2 ล้านบาท หรือเพิ่มขึ้นร้อยละ 1.5 และคิดเป็นสัดส่วนร้อยละ 18.1 ของวงเงินงบประมาณรวมเทียบกับสัดส่วนร้อยละ 18.7 ของปีงบประมาณ พ.ศ.2556
(4) รายจ่ายชำระคืนต้นเงินกู้ จำนวน 53,203.8 ล้านบาท เพิ่มขึ้นจากปีงบประมาณ พ.ศ.2556 จำนวน 4,058.3 ล้านบาท หรือเพิ่มขึ้นร้อยละ 8.3 และคิดเป็นสัดส่วนร้อยละ 2.1 ของวงเงินงบประมาณรวม เท่ากับสัดส่วนของปีงบประมาณ พ.ศ.2556 รายละเอียดปรากฏตามเอกสารแนบ 3
3.2 รายได้สุทธิ จำนวน 2,275,000 ล้านบาท
3.3 งบประมาณขาดดุล จำนวน 250,000 ล้านบาท ลดลงจากปีงบประมาณ พ.ศ.2556 จำนวน 50,000 ล้านบาท หรือลดลงร้อยละ 16.3 และคิดเป็นร้อยละ 1.9 ของผลิตภัณฑ์มวลรวมในประเทศ เทียบกับสัดส่วนร้อยละ 2.5 ของปีงบประมาณ พ.ศ.2556
รายละเอียดโครงสร้างงบประมาณรายจ่ายประจำปีงบประมาณ พ.ศ.2557 ปรากฏตามมาตราที่ 1 
ตารางที่ 1 โครงสร้างงบประมาณรายจ่ายประจำปีงบประมาณ พ.ศ.2557





รายการ

 

ปีงบประมาณ 2556

 

 

ปีงบประมาณ 2557

 


 

วงเงินงบประมาณ

เพิ่ม/-ลดจากปี 2555

 

วงเงินงบประมาณ

เพิ่ม/-ลด จากปี 2556

 


 

 

จำนวน

ร้อยละ

 

จำนวน

ร้อยละ


1. งบประมาณรายจ่าย
  - สัดส่วนต่อ GDP
  1.1 รายจ่ายประจำ
     - สัดส่วนต่องบประมาณ
  1.2 รายจ่ายเพื่อชดเชยใช้เงินคงคลัง
     - สัดส่วนต่องบประมาณ
  1.3 รายจ่ายลงทุน
     - สัดส่วนต่องบประมาณ
  1.4 รายจ่ายชำระคืนต้นเงินกู้
     - สัดส่วนต่องบประมาณ

2,400,000.0
19.7
1,900,476.7
79.2
-
-
450,373.8
18.7
49,149.5
2.1

20,000.0
 
59,804.1
 
-53,918.0
 
11,818.5
 
2,295.5

0.8
 
3.2
 
-100.0
 
2.7
 
4.9

2,525,000.0
19.2
2,001,368.5
79.3
13,423.7
0.5
457,000.0
18.1
53,207.8
2.1

125,000.0
 
100,891.8
 
13,423.7
 
457,000.0
 
4,058.3

5.2
 
5.3
 
100.0
 
1.5
 
8.3
 


2. รายได้
   - สัดส่วนต่อ GDP
3. วงเงินกู้เพื่อชดเชยการขาดดุล
   - สัดส่วนต่อ GDP
4. กรอบวงเงินกู้สูงสุดเพื่อชดเชย
  การขาดดุลตาม พ.ร.บ.หนี้สาธารณะฯ

2,100,000.0
17.2
300,000.0
2.5
519,319.6

120,000.0
 
-100,000.0
 
5,836.4

6.1
 
-25.0
 
1.3

2,275,000.0
17.3
250,000.0
1.9
547,566.3

175,000.0
 
-50,000.0
 
28,246.7

8.3
 
-16.7
 
5.4
 


5. ผลิตภัณฑ์มวลรวมในประเทศ (GDP)

12,180,000.0

902,000.0

8.0

13,118,000.0

938,000.0

7.7
4.แนวทางการจัดทำและเสนอของงบประมาณรายจ่ายประจำปีงบประมาณ พ.ศ.2557 
เพื่อให้การจัดทำงบประมาณรายจ่ายประจำปีงบประมาณ พ.ศ.2557 เป็นไปอย่างมีประสิทธิภาพและเกิดประโยชน์สูงสุดในการดำเนินการตามนโยบายรัฐบาลและการกิจของส่วนราชการ รัฐวิสาหกิจและหน่วยงานอื่น เห็นสมควรที่คณะรัฐมนตรีจะกำหนดทางการจัดทำและเสนอของประมาณ ดังนี้
4.1 ให้ความสำคัญต่อการดำเนินภารกิจของกระทรวง / หน่วยงานที่สอดคล้องกับยุทธศาสตร์ประเทศ ยุทธศาสตร์การเข้าสู่ประชาคมอาเซียน ปี 2558 นโยบายเร่งด่วนของรัฐบาล 16 ข้อจุดเน้นของยุทธศาสตร์การจัดสรรงบประมาณรายจ่ายประจำปีประมาณ พ.ศ.2557 และบูรณาการภารกิจให้สอดคล้องกับความต้องการของพื้นที่ โดยมีเป้าหมายเพื่อเพิ่มรายได้ ลดรายจ่ายและขยายโอกาสแก่ประชาชน เพื่อยกระดับคุณภาพชีวิตที่ดีขึ้น และเพิ่มขีดความสามารถในการแข่งขันของประเทศ
4.2 จัดลำดับความสำคัญของแผนงาน / โครงการ ตามผลการประชุมเชิงปฏิบัติการการบูรณาการตามยุทธศาสตร์ประเทศ และตามแผนความต้องการงบลงทุนเบื้องต้นที่คณะรัฐมนตรีมีมติรับทราบเมื่อวันที่ 21 มกราคม 2556 ให้เหมาะสม สอดคล้องกับความจำเป็นและวงเงินงบประมาณที่มีอยู่อย่างจำกัด รวมทั้งศักยภาพและความสามารถในการดำเนินงานของหน่วยงาน
4.3 คำนึงถึงความเชื่อมโยง สอดคล้อง และสนับสนุนแผนงาน / โครงการ จากแหล่งเงินงบประมาณและเงินนอกงบประมาณ โดยเฉพาะพระราชกำหนดให้อำนาจกระทรวงการคลังกู้เงินเพื่อการวางระบบบริหารจัดการน้ำและสร้างอนาคตประเทศ พ.ศ.2555 และร่างพระราชบัญญัติให้อำนาจกระทรวงการคลังกู้เงินเพื่อลงทุนในโครงการสร้างพื้นฐานด้านการขนส่งของประเทศ พ.ศ....
4.4 ให้กระทรวง / หน่วยงาน พิจารณาทบทวนเพื่อชะลอ ปรับลด หรือยกเลิกการดำเนินภารกิจที่มีความสำคัญในระดับต่ำ หรือหมดความจำเป็น หรือไม่สอดคล้องกับนโยบายของรัฐบาลและสถานการณ์ในปัจจุบัน ตามหลัก 3R (Review Redoploy) และ Replace) เพื่อนำงบประมาณดังกล่าวไปดำเนินภารกิจที่มีความสำคัญในระดับสูง
5.การจัดสรรงบประมาณให้แก่องค์กรปกครองส่วนท้องถิ่น
เพื่อให้การกระจายอำนาจให้แก่องค์กรปกครองส่วนท้องถิ่นสอดคล้องกับหลักการตามรัฐธรรมนูญแห่งราชอาญาจักรไทย พุทธศักราช 2550 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และที่แก้ไขเพิ่มเติม ที่ต้องการให้มีการกระจายอำนาจให้แก่องค์กรปกครองส่วนท้องถิ่นเพิ่มขึ้น สำหรับปีงบประมาณ พ.ศ.2557 ได้ให้ความสำคัญกับการสร้างศักยภาพและเร่งรัดการเพิ่มประสิทธิภาพการจัดเก็บรายได้ขององค์กรปกครองส่วนท้องถิ่นเองให้สูงขึ้น และลดความเหลื่อมล้ำทางการคลัง โดยจัดสรรเงินอุดหนุนเพิ่มให้องค์กรปกครองส่วนท้องถิ่นที่มีรายได้ต่ำเพื่อให้มีรายได้ที่เหมาะสมกับการดำเนินการตามอำนาจหน้าที่ โดยมีเป้าหมายให้เกิดความยั่งยืนทางการคลังของท้องถิ่น รวมทั้งเพิ่มประสิทธิภาพการใช้จ่ายและบริการสาธารณะให้แก่ประชาชนในด้านคุณภาพชีวิตที่ดียิ่งขึ้น โดยรวมภารกิจตามนโยบายรัฐบาลเกี่ยวกับเบี้ยยังชีพคนชรา เบี้ยยังชีพคนพิการ เบี้ยยังชีพผู้ป่วยเอดส์ ค่าตอบแทนอาสาสมัครสาธารณสุขประจำหมู่บ้าน การป้องกันและแก้ไขปัญหายาเสพติด การบริหารจัดการน้ำ และภารกิจที่เกี่ยวกับการศึกษาขององค์กรปกครองส่วนท้องถิ่น จึงเห็นควรจัดสรรเงินอุดหนุนให้แก่องค์กรปกครองส่วนท้องถิ่น จำนวน 256,500 ล้านบาท เพิ่มขึ้นจากปีงบประมาณ พ.ศ.2556 ที่ได้รับการจัดสรร 236,500 ล้านบาท เป็นจำนวน 20,000 ล้านบาท หรือเพิ่มขึ้นร้อยละ 8.5
ประมาณการภาวะเศรษฐกิจปี 2555-2557





 

2555

2556

2557


GDP (ณ ราคาประจำปี : พันล้านบาท

11,278.0

12,180.0

13,118.0


รายได้ต่อหัว (ดอลล่าร์ สรอ./ปี)

5,470.9

5,908.6

6,363.6


อัตราการขยายตัวของ GDP (ณ ราคาคงที่, %)

5.5

4.5-5.5

4.0-5.0


การลงทุนรวม (ณ ราคงที่, %)

12.0

8.1

8.2


การบริโภครวม (ณ ราคงที่, %)

5.3

3.8

3.5


มูลค่าการส่งออก (พันล้านดอลล่าร์ สรอ.)

237.8

266.8

305.5


อัตราการขยายตัว (%)

5.5

12.2

14.5


มูลค่าการนำเข้า (พันล้านดอลล่าร์ สรอ.)

219.7

243.9

285.7


อัตราการขยายตัว ตัว (%)

8.8

12.4

15.7


ดุลบัญชีเดินสะพัด (พันล้านดอลล่าร์ สรอ.)

2.8

3.8

2.6


ดุลบัญชีเดินสะพัดต่อ GDP  (%)

0.8

1.0

0.6


เงินเฟ้อ  (%)

 

 

 


ดัชนีราคาผู้บริโภค

3.0

2.5 - 3.5

2.7 - 3.7


GDP Deftator

1.5

2.5 - 3.5

2.7 - 3.7ที่มา : สำนักงานคณะกรรมการพัฒนาการเศรษฐกิจและสังคมแห่งชาติ